**Әл-Фараби атындағы Қазақ ұлттық университеті**

**Жоғары оқу орнына дейінгі білім беру факультеті**

**Жоғары оқу орнына дейінгі дайындық кафедрасы**

ҚОРЫТЫНДЫ ЕМТИХАН БАҒДАРЛАМАСЫ

М 1104 Математика

(ауызша, билет)

Семестр: 2

Кредит: 6

Оқу формасы: күндізгі

Алматы, 2022

Эксперименттік білім беру бағдарламасының негізінде жасалынды

Қорытынды емтихан бағдарламасын құрастырған- оқытушы Буланова С.Т.

Жоғары оқу орнына дейінгі дайындық кафедрасының мәжілісінде қаралып ұсынылды.

«04» 10. 2022 ж. №1 Хаттама

Кафедра меңгерушісі,

з.ғ.к., доцент \_\_\_\_\_\_\_\_\_\_\_\_\_\_\_\_ Сартаев С.А.

**КІРІСПЕ**

«Математика» оқу курсы диаспора тыңдаушыларының математикалық сауаттылық пәніне қызығушылығы мен қажеттілігін қалыптастырып және дамытады. О**қу жетістіктерін сырттай бағалауға, дайындалуға бағыттау. Шығарған есептері**  арқылы ынтасы мен ұмтылысын қалыптастыру, өз бетінше ізденуіне бағыт беру арқылы жүзеге асырылады. Сонымен бірге әр тыңдаушы өзіндік жеке білім дамыту жобасы бойынша ізденуі қарастырылады. М**атематика курсын қайталауға** тыңдаушылар**дың ұлттық бірыңғай тестілеуге дайындалуына көмек.**

«Математика» курсын оқытудың міндеттері:

**-дайындық кезінде теорияны толықтай меңгеру, шетелдік азаматтардың математикалық терминдерді меңгеруіне ыңғайлы, толық игеруге мүмкіндік беру.**

-тыңдаушылардың есептерді шығару сауаттылығын арттыру; тыңдаушыларға ғылыми негізде түсінік беру; м**ектепте алған математикалық білімін жүйелі түрде қайталау, тереңдету.**

**ҚОРЫТЫНДЫ ЕМТИХАНДЫ ӨТКІЗУ ЕРЕЖЕЛЕРІ**

Ауызша емтихан: дәстүрлі-сұрақтарға жауаптар

Емтихан форматы-синхронды.

Ауызша емтихан өткізіледі: офлайн (бетке-бет жүздесу)

Емтиханның өткізілуін бақылау: оқытушы және емтихандық комиссия.

Ұзақтығы:

Дайындық уақыты – 20 минут.

Жауап беру уақыты - 15 минут.

Тыңдаушылар

1. Емтихан басталар алдында келесілерді орындауы керек:

* өзімен бірге алып кіретін жеке басын куәландыратын құжатты дайындап қоюы қажет;
* байланыс телефонын өшіруі және емтиханға кіргенде комиссияға өткізуі керек;
* емтихан тапсыруға кіргеннен кейін емтихан сұрақтарына толықтай жауап беріп болмайынша аудиториядан шығып кетуге рұқсат етілмейтіндіктен барлық қажеттіктерін (су алып кіру, дәрі ішу, т.с.с.) орындауы керек;

1. Емтихан басталған кезде комиссия шақырған тыңдаушы өзінің жеке куәлігін көрсетеді.
2. Тыңдаушылар емтихан билетін таңдау арқылы алады. Емтихан сұрақтары (билеттер) қағаз нұсқасында даярланады. Тыңдаушыларға емтихан сұрақтарына дайындалу үшін қажет болса таза ақ парақтар беріледі, яғни өзімен берге парақтар, қағаздар алып кіруге болмайды. Емтихан сұрақтарына дайындалуға 20 минут беріледі.
3. Емтихан сұрақтарына дайындалуда шпаргалка, қандай-да болмасын байланыс құралдарын, т.с.с. көмекші құралдарды пайдалануға, басқа тұлғамен байланыс жасауға (сөйлесуге, сұрауға) тиым салынады. Емтихан қабылдаушыға бір ғана жағдайда жүгінуге болады: емтихан сұрағы түсініксіз болса, соны нақтылау үшін, грамматикалық қателіктер орын алса.
4. Емтихан өткізілуі барысында аудиториядан шығып кетуге болмайды.
5. Емтихан сұрақтарына жауап беру үшін әрбір тыңдаушыға 15 минут уақыт беріледі. Жауап емтихан билетінде көрсетілген сұраққа қатысты болуы керек.
6. Жауап беріп болған соң тыңдаушы емтихан залынан шығады. Емтихан нәтижесі шығарылып, оны тыңдаушыларға естірту үшін емтихан залына шақырғанға дейін олардың емтихан залына кіріп-шығуына рұқсат етілмейді.
7. Жауапты бағалау критерийлері:

* жауаптың анықтығы, нақтылығы;
* жауаптың түсінікті қарапайым тілмен баяндалуы;
* жауаптың толықтығы;
* жауап беруде қажет болған жағдайда тиісті құқықтық актінің нормасына сүйенуі, жауабын құқықтық норманы пайдалану арқылы негіздеуі
* сұрақ бойынша жеке өзіндік пікірінің, көзқарасының болуы

Білім алушы ағымдағы (АБ1 және АБ) және қорытынды бақылаудан (ҚБ) оң баға алған жағдайда ғана пән бойынша қорытынды баға: Қорытынды баға= **(РК1иРК2)/3х0,6+(ИЭх0,4**) Формуласы бойынша есептеледі.

Тыңдаушылардың оқу жетістіктері сандық эквиваленті бар халықаралық деңгейде қабылданған әріптік жүйеге сәйкес 100 баллдық шкала бойынша (оң бағалар «А»-дан төмен қарай «D»-ға дейін (100-50 және «қанағаттанарлықсыз» – **«FX» (25-49), «F» (0-24)** және дәстүрлі бағалау жүйесі бойынша белгіленеді. **«FX»** бағасы тек қорытынды емтихан үшін қойылады.

**«FX» (25-49) белгісіне сәйкес** «қанағаттанарлықсыз» деген баға алған жағдайда, білім алушы оқу пәні/модулі бағдарламасын қайта өтпей, осы баға алынған аралық аттестациядан кейінгі «Incomplete» кезеңінде ақылы түрде қорытынды бақылауды қайта тапсыра алады.

**«FX»** қайта тапсыру кезінде **«F» немесе «FX»** бағасын алған жағдайда білім алушы ақылы негізде оқу пәніне/модуліне қайта жазылып, оқу сабақтарының барлық түріне қатысады, бағдарламаға сәйкес оқу жоспарының барлық түрлерін орындайды және қорытынды бақылауды қайта тапсырады**.**

**«FX»** бағасымен емтиханды қайта тапсыру ақылы негізде бір рет қана рұқсат етіледі.

Егер білім алушы «Incomplete» кезеңінде **«FX»** бағасын алса немесе емтихан тапсыруға келмесе, онда ақылы негізде пән бойынша оқу сабақтарының барлық түріне қайтадан қатысады, бағдарламаға сәйкес пән бойынша оқу жұмыстарының барлық түрлерін орындайды және қорытынды бақылауды тапсырады.

**Бағалау шкаласы:**

|  |  |  |  |
| --- | --- | --- | --- |
| Әріптік жүйе бойынша баға | Сандық эквивалент | Баллдары (%-дық көрсеткіші) | Дәстүрлі жүйе бойынша баға |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 |
| С | 2,0 | 65-69 | Қанағаттанарлық |
| С- | 1,67 | 60-64 |
| D+ | 1,33 | 55-59 |
| D- | 1,0 | 50-54 |
| FX | 0,5 | 25-49 | Қанағаттанарлықсыз |

**ҚОРЫТЫНДЫ БАҚЫЛАУҒА ШЫҒАРЫЛАТЫН ОҚУ ТАҚЫРЫПТАРЫ:**

Арифметикалық амалдар, орындалу реті, негізгі орындалу заңдары.

Сандар және оның түрлері.

Ондық және екілік жүйе, сандардың шартты кеңейтілген жазылуы.

Сандардың бөлінгіштік белгілері.

Ең кіші ортақ еселік және ең үлкен ортақ бөлгіш. Табу әдісі.

Бөлшектер, түрлері, оларға амалдар қолдану.

Бөлшектерді бір түрден екінші түрге аудару.

Дәреже және оның қасиеттері.

Түбір және оның қасиеттері.

Көпмүшеліктер және оларға амалдар қолдану.

Көпмүшеліктерді жіктеу, қысқаша көбейту формулалары.

Теңдік, оның түрлері, сызықтық теңдеу.

Пропорция,оның қасиеттері. Проценттер.

Сызықтық теңдеулер жүйесі, шешу әдістері.

Теңсіздіктер, қасиеті, сызықтық теңсіздік. Сызықтық теңсіздіктер жүйесі.

Квадрат теңдеу, оған келтірілетін теңдеулер.

Квадрат үшмүшелікті жіктеу. Виет теоремасы.

Жиындар, түрлері, оларға амалдар қолдану.

Функция, анықталу және өзгеру облыстары, түрлері.

Координаттар жүйесі. Функция графигі. Графикттерді түрлендіру.

Сызықтық функция және квадраттық үшмүшеліктің қасиеттері, графиктері.

Планиметрияның негізгі ұғымдары және аксиомалары.

Түзулер, олардың арасындағы бұрыштар.

Бұрыштар, үшбұрыштар, түрлері, бұрыштардың қасиеттері.

Үшбұрыштың биссектрисасы, медианасы, биіктігі, қасиеттері.

Үшбұрыштың теңдігі және ұқсастығы. Фалес теоремасы.

Тікбұрышты үшбұрыш, қасиеттері. Пифагор теоремасы.

Трапеция, қасиеті, ауданы. Трапецияның, үшбұрыштың орта сызығы.

Иррационалдық теңдеулер, шешу жолдары. Бөгде шешім.

Абсолюттік шама бар теңсіздіктер. Квадрат теңсіздіктер.

Иррационалдық теңсіздіктер, анықталу облысы.

Үшбұрыштың ауданы, әр түрлі формулалары.

Көрсеткішті функция, графигі, қасиеттері.

Логарифм және оның қасиеттері.

Логарифмдік функция, қасиеттері, графигі.

Көрсеткішті, логарифмді теңдеулер мен теңсіздіктер. Шешу әдістері.

Үшбұрышты іштей және сырттай шеңбер сызу. Төртбұрышты сырттай шеңбер сызу шарты.

Дөңгелек және оның элементтері, қасиеттері.

Дөңгелектегі бұрыштар.

Сырттай және іштей сызылған көпбұрыштар

Дөңгелектің ауданы, шеңбердің ұзындығы.

**ҰСЫНЫЛАТЫН ӘДЕБИЕТТЕР:**

1. Садықов Ж.С. Алгебра және анализ бастамалары. 1-бөлім.
2. Садықов Ж.С. Алгебра және анализ бастамалары. 2-бөлім
3. Садықов Ж.С. Геометрия (Планиметрия).
4. Әбілқасымова А.Е. Алгебра. 9-сын
5. Әбілқасымова А.Е. Алгебра. 10-сын.
6. Әбілқасымова А.Е. Алгебра. 11-сын.
7. Погорелов В. Геометрия.7-11 сын.
8. Колмогоров А. Н. Алгебра және анализ бастамалары.
9. Базаров Е.М., Мирзахмедов А.С. Математика. Талапкерлерге арналған оқулық-тест
10. Исаева Н.Т., Уралбекова У.М. Геометрия тест тапсырмалары
11. Шыныбеков Ә.Н., Шыныбеков Д.Ә., Жұмабаев Р.Н. Геометрия
12. Колмогоров А.Н., Абрамов А.М. Алгебра және анализ бастамалары 10-11 сынып.
13. Шыныбеков Ә.Н., Шыныбеков Д.Ә., Жұмабаев Р.Н. Алгебра және анализ бастамалары 11 сынып.
14. Кожухов И.Б., Прокофьев А.А. Математика. Оқушылар мен талапкерлерге арналған толық анықтама.
15. Алимов Ш.А. Алгебра және анализ бастамалары 10-11 сынып
16. Макарычев Ю.Н. Алгебра
17. Алдамұратова Т.А., Байшоланова Қ.С., Байшоланов Е.С. Математика. 1, 2 бөлім